མདོར་ན་མི་ཆེན་བླ་ཆེན་སུ་ཡིན་ཡང་དངོས་ཡོད་གནས་སྟངས་དེ་ཁོང་རང་གི་ཐུགས་ལ་གང་ཤར་གྱི་བཀའ་བཀྱོན་གནང་རྐྱང་མ་གཏོགས་ངོ་སྲུང་ཟེར་བ་གཏན་ནས་མི་མཛད་མཁན་ཞིག་རེད།ཁོང་གི་ཐུགས་གཤིས་དེ་ལྟ་བུ་ཞིག་ཡིན་པ་ལས་ཉེ་རང་ཆགས་སྡང་ལྟ་བུས་སྐད་ཆ་བཤད་ཀྱིན་མེད་པ་ཚང་མས་ཤེས་ཀྱིན་ཡོད་པས་ཁོང་གི་བཀའ་བཀྱོན་དེ་ཚོས་མི་སུ་ལ་ཡང་ཕོག་ཐུག་ཆེར་མི་འགྲོ་ཟེར།དེ་བཞིན་མཚམས་མཚམས་སུ་ཆོས་གསུངས་པའི་ཞར་ལ་ཞལ་བཙོག་གི་རིགས་ལྟ་བུ་རེ་གསུངས་ནས་ཀུ་རེ་སློང་བ་སོགས་ཀྱང་གནང་མཁན་ཞིག་རེད་འདུགཁོང་གིས་མདོ་སྔགས་རིག་གནས་དང་བཅས་པའི་དཔེ་ཁྲིད་ཉིན་རྟག་པར་མཛད་མོད་དཔེ་ཆ་ལ་བྱངས་ཆ་ཆེན་པོ་ཡོད་སྟབས་དཔེ་ཁྲིད་མ་བྱས་གོང་དུ་དཔེ་གྲ་སྒྲིག་ལྟ་བུའི་དཔེ་ཀློག་བྱེད་པ་དང་དཔེ་ཆ་མང་པོ་ཉར་ཚགས་ཀྱང་མི་བྱེད་ཟེར།ཁོང་ཞལ་བཞུགས་པའི་དུས་སུ་སློབ་མ་ལ་ལས་དགོན་པ་བཞེངས་དགོས་པའི་ཞུ་ལྟ་བུ་ཕུལ་མོད་ཞལ་བཞེས་གཏན་ནས་མ་ཐོབ་པ་རེད་ཟེར།ཁོང་འདས་པའི་རྗེས་སུ་ཆོས་སྒར་གྱི་སློབ་མ་ཚོ་ཡང་ཕྱོགས་ཕྱོགས་སུ་སོང་བ་ལས་ད་ལྟ་ཤུལ་དུ་ཅི་ཡང་ཡོད་ཚོད་མི་འདུག